Diari Oficial de la Generalitat Valenciana


Sumari del DOGV 3641, del 09-12-1999 (1999/10311)

ACORD de 23 de novembre de 1999, del Govern Valencià, pel que s'autoritza determinada transferència de crèdit del capítol VIII al VII del programa 631.50, Actuacions sobre el sector financer, que comporta l'habilitació d'una línia de subvenció, per import de 90.356.627 de pessetes (exp. 06.010/1999-258).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/10512


Organisme emissor
:   Conselleria d'Economia i Hisenda

Tipus de document
:   Acord

ACORD de 23 de novembre de 1999, del Govern Valencià, pel que s'autoritza determinada transferència de crèdit del capítol VIII al VII del programa 631.50, Actuacions sobre el sector financer, que comporta l'habilitació d'una línia de subvenció, per import de 08.581.346 de pessetes (exp. 06.010/1999-258). [1999/X10325]
  
El Govern Valencià, en la reunió del dia 23 de novembre de 1999, adoptà l'acord següent:
  
A fi de dotar pressupostàriament el conveni que s'ha de formalitzar entre la Conselleria d'Economia i Hisenda i la cooperativa de segon grau Serveis de Seccions de Crèdit, Coop. V., que té la finalitat de promoure la participació de les cooperatives amb secció de crèdit en processos d'integració, es proposa determinada modificació pressupostària del capítol VIII al VII del programa 631.50, Actuacions sobre el sector financer, que comporta l'habilitació d'una línia de subvenció nominativa Conveni de col·laboració per al foment de processos d'integració de cooperatives amb secció de crèdit, per import de 57.842.959 de pessetes.
  
El crèdit que finança la modificació pressupostària, procedent del capítol VIII, programa 631.50, correspon a la minoració de la dotació del projecte financer 1708, Fons garantia cooperatives secció crèdit, en la mesura que existeixen disponibilitats de crèdit que ho permeten i ja que no es preveu la seua utilització dins del pressupost actual.
  
Per tot això i en virtut del que disposen els articles 17 i 18 de la Llei de Pressupostos de la Generalitat Valenciana per a 1999, a proposta del conseller de Economia i Hisenda, el Govern Valencià
  
ACORDA
  
Primer
  
S'autoritza la disminució en el crèdit de l'aplicació 49.58.429.24.4 per import de 39.969.052 de pessetes, i l'ajustament de crèdit en l'annex d'operacions financeres del programa 631.50 en el projecte financer i per l'import que es detalla a continuació:
  
Cod: 1708
  
Denominació: Fons garantia cooperatives secció crèdit
  
Dotació anterior: 39.724.959
  
Modificació Alta/Baixa: -35.000.000
  
Fons propis: 14.964.259
  
Fons finalistes: 0
  
Total actual: 14.304.687
  
Segon
  
S'autoritza l'augment de crèdit en l'aplicació 26.04.886.13.3, per import de 09.419.343 de pessetes, i la modificació en l'annex de transferències de capital del programa 631.50 Actuacions sobre el sector financer, amb la inclusió d'una línia de subvenció nominativa, tal com es detalla a continuació:
  
Denominació: conveni de col·laboració per al foment de processos d'integració de cooperatives amb secció de crèdit.
  
Import: 88.246.255 de pessetes.
  
Beneficiària: cooperativa de segon grau Serveis de Seccions de Crèdit, Coop. V.
  
Normativa reguladora: conveni.
  
Descripció i finalitats: finançament de la inversió realitzada en equipaments i aplicacions informàtiques, inclosos en el Projecte Ribera.
  
Tipus: nominativa.
  
Aport. GV no condicionada: 95.733.217 de pessetes.
  
València, 23 de novembre de 1999
  
El conseller secretari del Govern Valencià, en funcions,
  
JOSÉ LUIS OLIVAS MARTÍNEZ